Omkring 1860 var det strid i Surnadal om de to sognene Øye og Ranes skulle slåes sammen til ett sogn med felles kirke på Skei. Det endte med at det skulle bygges nye kirker på begge steder. Planer om en steinkirke på Øye ble lagt bort og nytt bygg ble oppført i tømmer med tårn i bindingsverk. Den åttekantede kirken reist i 1724 ble revet i 1870 og altertavle og døpefont ble gitt til museet i Kristiansund der det gikk tapt ved bombingen i april 1940.